SK    SK 
 
 
 EURÓPSKA  
KOMISIA   
V Bruseli 22. 5. 2015  
COM(2015) 214 final  
  
OZNÁMENIE KOMISIE RADE  
v súlade s článkom 395 smernice Rady 2006/112/ES   
 
2 OZNÁMENIE KOMISIE RADE  
v súlade s  článkom 395 smernice Rady 2006/112/ES  
1. KONTEXT  
Podľa článku 395 smernice Rady 2006/112/ES z  28. novembra 2006 o  spoločnom 
systéme dane z  pridanej hodnoty (ďalej len „smernica o  DPH“) môže Rada konajúc 
jednomyseľne na návrh Komisie povoliť ktorémukoľvek členskému štátu zaviesť 
osobitné opatrenia odchyľujúce sa od ustano vení tejto smernice s  cieľom zjednodušiť 
postup výberu DPH alebo zabrániť určitým formám daňových únikov alebo 
vyhýbaniu sa daňovým povinnostiam. Keďže sa týmto postupom stanovujú v  súlade 
s ustálenými rozhodnutiami Európskeho súdneho dvora1 odchýlky zo vš eobecných 
zásad DPH, tieto odchýlky by mali byť primerané a  rozsah ich pôsobnosti by mal 
byť obmedzený.  
Listom, ktorý Komisia zaevidovala 12.  februára 2015, Taliansko požiadalo 
o povolenie zaviesť opatrenie odchyľujúce sa od článku 193 smernice o  DPH. 
V súlade s  článkom 395 ods. 2 uvedenej smernice Komisia informovala o  žiadosti 
podanej Talianskom ostatné členské štáty listom zo 16.  marca 2015. Listom zo 
17. marca 2015 Komisia oznámila Taliansku, že má všetky informácie, ktoré 
považuje za potrebné na posúde nie žiadosti.  
Taliansko žiada o  povolenie uplatniť mechanizmus prenesenia daňovej povinnosti 
v súvislosti so všetkými dodávkami tzv. veľkým maloobchodníkom.  
2. PRENESENIE  DAŇOVEJ  POVINNOSTI  
Osobou povinnou platiť DPH podľa článku 193 smernice o  DPH je zdaniteľná osoba, 
ktorá dodáva tovar alebo poskytuje služby. Účelom mechanizmu prenesenia daňovej 
povinnosti je presunúť túto povinnosť na zdaniteľnú osobu, ktorej je dodaný tovar 
alebo ktorej sú poskytnuté služby.  
3. ŽIADOSŤ  
Taliansko žiada na základe článku  395 smernice o  DPH, aby mu Rada, konajúc na 
návrh Komisie, povolila uplatniť osobitné opatrenie odchyľujúce sa od článku 193 
smernice o  DPH, pokiaľ ide o  uplatnenie mechanizmu prenesenia daňovej povinnosti 
v súvislosti s  dodávkami tzv. veľkým maloobchodní kom, čo je pojem, ktorý 
odkazuje na hypermarkety, supermarkety a  diskontné predajne (hard discount stores), 
ktoré by sa určili podľa ich kódu činnosti. Odchýlka by sa uplatňovala na všetky typy 
spotrebného tovaru dodávaného týmto veľkým maloobchodníkom a  určeného na 
predaj veľkými maloobchodníkmi konečným spotrebiteľom. Keďže opatrenie závisí 
od povolenia Rady, nenadobudlo ešte v  Taliansku účinnosť.  
4. STANOVISKO  KOMISIE  
Keď Komisia dostane žiadosti v  súlade s  článkom 395, preskúma ich, aby sa uistila, 
či sú s plnené základné podmienky na to, aby sa im vyhovelo, t. j. či sa navrhovaným 
osobitným opatrením zjednodušia postupy pre zdaniteľné osoby a/alebo daňovú 
                                                            
1 Pozri napr. vec 489/09, bod 27.  
 
3 správu alebo či sa návrhom zabráni určitým druhom daňových únikov alebo 
vyhýbania sa daňovým povinnosti am. Komisia v  tejto súvislosti vždy zaujala 
rezervovaný a  obozretný postoj, aby zaistila, že odchýlky nenarúšajú fungovanie 
všeobecného systému DPH, majú obmedzený rozsah pôsobnosti, sú nevyhnutné 
a primerané.  
Akákoľvek odchýlka od systému rozdelených plat ieb môže teda predstavovať len 
krajné riešenie a  mimoriadne opatrenie v  doložených prípadoch podvodov a  musí 
poskytovať záruky, pokiaľ ide o  nevyhnutnosť a  výnimočnú povahu udelenej 
výnimky, dobu trvania opatrenia a  osobitnú povahu príslušných výrobkov. 
Mechanizmus prenesenia daňovej povinnosti sa nemá používať systematicky na 
kompenzovanie nedostatočného dohľadu zo strany správcu dane niektorého 
členského štátu.  
V tejto súvislosti je potrebné pripomenúť, že politikou Komisie je zvažovať 
odchýlky od mechani zmu prenesenia daňovej povinnosti len vtedy, ak príslušný 
tovar zároveň nemôže dosiahnuť konečnú spotrebu, slabý daňový poplatník na 
začiatku obchodného reťazca je nahradený silným daňovým poplatníkom 
a neexistuje riziko, že sa podvodné konanie presunie na  úroveň maloobchodu alebo 
do ostatných členských štátov, ktoré tento mechanizmus nevyužívajú.  
Žiadosť je založená na makroekonomických údajoch poskytnutých Talianskom, 
ktoré naznačujú, že stupeň daňových únikov je v  odvetví maloobchodu približne 
o 11 % niž ší než za ekonomiku ako celok (16,04  % v porovnaní s  27,12  %). Od 
presunutia záväzkov na časť maloobchodu (t. j. na veľkých maloobchodníkov) 
Taliansko očakáva zvýšenie príjmov z  DPH.  
Po prvé, Komisia nemá dôvod pochybovať o  tom, že takéto globálne a  nerozl išujúce 
uplatnenie mechanizmu prenesenia daňovej povinnosti na veľmi veľký počet 
výrobkov, ktoré sú v  tomto prípade určené najmä na konečnú spotrebu, by sa stále 
mohlo považovať za osobitné opatrenie v  zmysle článku 395 smernice o  DPH.  
Okrem toho, v  prípad e potreby možno poukázať na to, že sa nepreukázala povaha ani 
rozsah možných konkrétnych problémov s  podvodmi v  súvislosti s  dodávateľmi 
(časť ktorých sú sami veľkými a  strednými podnikmi) pre odvetvie veľkého 
maloobchodu. Nie je preto zaistené, že mechani zmus prenesenia daňovej povinnosti 
by bol v  tejto súvislosti vhodným opatrením, pretože tento mechanizmus, hoci môže 
byť vhodný napr. pre prípady „kolotočového podvodu“, neumožňuje bojovať proti 
všetkým formám podvodov (ako je tzv. „čierna ekonomika“, ktor á funguje bez 
plnenia akýchkoľvek povinností spojených s  DPH) alebo všeobecne proti iným 
príčinám nevybrania DPH. V  tejto súvislosti má Komisia vážne pochybnosti o  tom, 
že by požadované opatrenie malo pozitívny dosah, ktorý talianske orgány očakávajú.  
Talianske orgány okrem toho nepreukázali, že druh príslušného tovaru je takej 
povahy, ktorá by mohla znemožniť vykonávanie auditov prostredníctvom bežných 
kontrolných prostriedkov, čím by sa odôvodnila potreba zaviesť mechanizmus 
prenesenia daňovej povinno sti. 
Prenesením záväzkov platenia DPH v  plnej výške v  prípade značnej časti 
spotrebiteľského trhu v  súvislosti s  tovarom určeným na konečnú spotrebu na 
maloobchodnú úroveň by sa pravdepodobne presunulo podvodné konanie na danú 
maloobchodnú úroveň bez akejk oľvek záruky, že by skutočne malo aj pozitívny 
dosah. Je tiež pravdepodobné, že by opatrenie viedlo k  presunutiu podvodného 
konania do ostatných členských štátov tým, že by umožňovalo získať tovar „bez 
DPH“ v  rámci mechanizmu prenesenia daňovej povinnosti (z ekonomického 
hľadiska) s  cieľom predať ho na čiernom trhu kdekoľvek v  Európskej únii.  
 
4 Na základe týchto skutočností sa Komisia domnieva, že udelenie výnimky v  tejto 
oblasti nie je odôvodnené.  
5. ZÁVER  
Na základe uvedených skutočností Komisia vznáša proti ž iadosti Talianska 
námietku.